6.4.2022
SL
Uradni list Evropske unije
C 152/1
I (Resolucije, priporočila in mnenja)
MNENJA
EVROPSKI EKONOMSKO-SOCIALNI ODBOR 565.
PLENARNO ZASEDANJE EESO (INTERACTIO), 8. 12.
2021–9. 12.
2021
Mnenje Evropskega ekonomsko-socialnega odbora – Priložnosti digitalne preobrazbe za malopro­ dajna podjetja in njene prednosti za evropske potrošnike (mnenje na lastno pobudo) (2022/C 152/01)
Poročevalec: Felipe MEDINA MARTÍN
Sklep plenarne skupščine
25. 3.
2021
Pravna podlaga
člen 32(2) poslovnika mnenje na lastno pobudo
Pristojnost
strokovna skupina za enotni trg, proizvodnjo in potrošnjo
Datum sprejetja mnenja strokovne 18. 11.
2021 skupine Datum sprejetja mnenja na plenar­ 9. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
190/1/4
1.
Sklepi in priporočila 1.1 Evropski ekonomsko-socialni odbor (EESO) pozdravlja dejstvo, da je maloprodajni sektor v revidirani evropski industrijski strategiji, ki jo je Evropska komisija predstavila nedavno, obravnavan kot strateški ekosistem za okrevanje Evrope.
Meni, da je ekosistemski pristop ustrezen okvir, ki odraža tako zapletene povezave med sektorji in podjetji v posameznih vrednostnih verigah na enotnem trgu kot potrebo po tem, da se jim zagotovi podpora pri uspešnem digitalnem in trajnostnem prehodu ter prispevanju k strategiji za okrevanje.
Zaveda se pomena, raznolikosti in obsega pobud, ki jih izvajajo maloprodajna podjetja, da bi podprla zeleni in digitalni prehod z vlaganjem v nove tehnologije ter se tako odzvala na nove zahteve in potrebe potrošnikov.
1.2 Evropski maloprodajni sektor se kot največji zaposlovalec v zasebnem sektorju v Evropi umešča v središče digitalne preobrazbe, ki jo je pandemija COVID-19 močno pospešila.
Digitalna preobrazba korenito spreminja maloprodajne poslovne modele, pa tudi interakcijo s strankami.
Najuspešnejša podjetja spletno in nespletno okolje uspešno združujejo v večkanalne sisteme.
EESO je ugotovil, da dve tretjini trgovcev na drobno pred pandemijo COVID-19 nista poslovali prek spleta, pandemija pa je razkrila, kako pomembni so večkanalni sistemi za preživetje številnih podjetij, med drugim zlasti malih in srednjih.